CELEX: C2005/115/22
Language: sl
Date: 2005-05-14 00:00:00
Title: Zadeva C-108/05: Predlog za sprejem predhodne odločbe na podlagi sklepa Gerechtshof te 's-Gravenhage, z dne 27. januarja 2005 v zadevi Bovemij Verzekeringen N.V. proti Benelux-Merkenbureau

14.5.2005   
            
            
               SL
            
            
               Uradni list Evropske unije
            
            
               C 115/12
            
         Predlog za sprejem predhodne odločbe na podlagi sklepa Gerechtshof te 's-Gravenhage, z dne 27. januarja 2005 v zadevi Bovemij Verzekeringen N.V. proti Benelux-Merkenbureau
   (Zadeva C-108/05)
   (2005/C 115/22)
   Jezik postopka: nizozemščina
   Gerechtshof te 's-Gravenhage je s sklepom z dne 27. januarja 2005 v zadevi Bovemij Verzekeringen N.V. proti Benelux-Merkenbureau, ki ga je sodno tajništvo prejelo dne 4. marca 2005, Sodišču Evropskih skupnosti predložil predlog za sprejem predhodne odločbe.
   Gerechtshof te 's-Gravenhage predlaga Sodišču, naj odloči o naslednjih vprašanjih:
   
               1)
            
            
               (opuščen)
            
         
               2)
            
            
               Ali je treba razlagati člen 3(3) direktive (1) tako, da pridobitev razlikovalnega učinka z uporabo (v tem primeru znamke Benelux), ki je določena v tem odstavku, zahteva da znak pred datumom vložitve upoštevna javnost zaznava kot znamko na celotnem ozemlju Beneluksa, torej v Belgiji, Luksemburgu in na Nizozemskem?
               Če je na drugo vprašanje treba odgovoriti negativno:
            
         
               3)
            
            
               Ali je pogoj za registracijo iz člena 3(3) direktive, ki je določen v tem odstavku, izpolnjen, če znak zaradi njegove uporabe upoštevna javnost zaznava kot znamko na znatnem delu ozemlja Beneluksa in ali se lahko ta znaten del omeji na npr. Nizozemsko?
            
         
               4)
            
            
               Ali je za presojo razlikovalnega učinka, dobljenega z uporabo, kot to določa člen 3(3) direktive, znaka — sestavljenega iz ene ali več besed uradnega jezika na ozemlju države članice (ali kot v tem primeru ozemlju Beneluksa) — treba upoštevati jezikovna območja, ki obstajajo na tem ozemlju?
               Ali zadostuje zahtevati, zato da bi se znak registriral kot znamka, v primeru, kjer so vsi drugi pogoji za registracijo izpolnjeni, da le-tega upoštevna javnost zaznava kot znamko na znatnem jezikovnem območju države članice (ali kot v tem primeru ozemlju Beneluksa), na katerem je ta jezik uraden.
            
         
      (1)  Prva direktiva Sveta 89/104/EGS z dne 21. decembra 1989 o približevanju zakonodaje držav članic v zvezi z blagovnimi znamkami (UL 1989, L 40, str. 1).